Ampang Gadang, Ampek Angkek, Agam

Ampang Gadang marupoan salah satu nagari nan ado diKecamatan Ampek Angkek, Kabupaten Agam, Sumatera Barat. Nagari ko babateh jo nagari Biaro Gadang di sabalah Utara, Pasia di sabalah Selatan, Balai Gurah di sabalah Barat jo Koto Bukittinggi di sabalah Timua.

 Sijarah 
Ampang Gadang adolah salah satu nagari pacahan dari nagari lamo Balai Gurah Gadang, nan bapacah di Timur jo Ampang Gadang sarato di Barat jo Batu Taba.Sjamsir Sjarif (3 September 2005). "Re: Cangkiang, Nagari2 di IV Angkek". groups.yahoo.com/group/RantauNet . Diambiak pado 19 Desember 2012. Sudah tu nagari Ampang Gadang bapacah pulo jo Pasia nan manjadi nagari surang.

Ampang Gadang barasal dari sabuah ampangan atau bendungan nan gadang nan dibuek dikampuang itu untuak manahan banjir atau galodo. Dari Ampangan nan gadang itulah disabuik Ampang Gadang. Dahulunyo Nagari Ampang Gadang adolah jorong nan barado dalam Kawalian atau Nagari Balai Gurah Gadang dimaa pado maso itu Nagari Balai Gurah Gadang tadiri dari babarapo Jorong, Ampang Gadang, Batu Taba, Balai Gurah,Koto Tuo, Sitapuang, dek karano bakambangnyo jumlah masyarakaik mako Jorong Ampang jo Jorong Batu Taba pado maso itu mamisah diri (Batagak Nagari) dari Balai Gurah Gadang. Jorong Ampang Gadang nan tadiri dari 4 Kampuang antaro lain Bonjo Alam, Bonjo Baru( Parik Putuih kini),Kapalo Koto (Ampang Gadang), Ikua Koto (Ampang Gadang), sadangkan dalam pakambanganyo kampuang Ikua Koto jo Kapalo koto manjadi jorong Ampang Gadang, sadangkan bonjo alam dipacah manjadi tigo yaitu Bonjo Alam jo Surau Kamba sarato Surau Pinang.

Dinamokan Bonjo Alam sabab Bonjo Alam banamo sadamikian, wakatu Parang Paderi dicari tampek nan tatinggi dinamokan “ Bonjo “ dek karano itu, di ateh Bonjo ditagakan ciek bandera nan dinamokan “ Alam “ akan manjadi ciek tando, dek itulah mako banamo Bonjo Alam. Namo Bonjo Baru ( Parik Putuih kini) yaitu dahulunyo Jorong Ampang Gadang ko dikalilingi dek babarapo parik –parik nan digali urang, faedahnyo itu parik-parik dibuek supayo indak lasua urang lain nagari marampuak kadalam nagari ko . Kamudian sasudah Nagari aman mako diputusihlah ciek parik nan babateh jo Nagari Limo Balai, akan dibuek sabuah jalan jo Bonjo tampek bamedan-medan, dek itulah mako banamo Bonjo Baru ( Parik Putuih kini).

 Suku 
Nagari Ampang Gadang dihuni jo suku-suku Guci, Jambak, Koto, Pili, Pisang, Sikumbang, jo Simabua.Kepala Suku Dan Buek Arek Jorong Ampang Gadang , Website Resmi Pemerintah Nagari Ampang Gadang, Copyright © 2012. Diakses pado 19 Desember 2012.Kepala Suku Dan Buek Arek Jorong Bonjo Alam , Website Resmi Pemerintah Nagari Ampang Gadang, Copyright © 2012. Diakses pado 19 Desember 2012.Kepala Suku Dan Buek Arek Jorong Surau Kamba , Website Resmi Pemerintah Nagari Ampang Gadang, Copyright © 2012. Diakses pado 19 Desember 2012.Kepala Suku Dan Buek Arek Jorong Surau Pinang , Website Resmi Pemerintah Nagari Ampang Gadang, Copyright © 2012. Diakses pado 19 Desember 2012.Kepala Suku Dan Buek Arek Jorong Parik Putuih , Website Resmi Pemerintah Nagari Ampang Gadang, Copyright © 2012. Diakses pado 19 Desember 2012.

 Jorong 
Di nagari iko tadapek babarapo jorong, yaitu:Geografis Nagari Ampang Gadang. Website Resmi Pemerintah Kabupaten Agam. © 2003-2012 Pemerintah Kabupaten Agam. Diakses pado 19 Desember 2012.

 Jorong Ampang Gadang
 Jorong Bonjo Alam
 Jorong Parit Putus
 Jorong Surau Kamba
 Jorong Surau Pinang

 Rujuakan 

 Pranala lua 

  Situs web resmi Kabupaten Agam

Kategori:Ampek Angkek, Agam